OpenLLM-France/wikimedia huggingface dataset:
# Pau Robert i Rabadà

Pau Robert i Rabadà (Vila-rodona, 1873-1926), figura destacada en la seva població, propietari i republicà. Fou president de la Societat de Treballadors Agrícoles de Vila-rodona en diversos mandats, els quals estigueren marcats per l'interés i preocupació que mostrà per l'escola laica i agrícola de l'entitat. Impulsà la construcció del Sindicat Agrícola de Vila-rodona, obra de l'arquitecte Cèsar Martinell. Al llarg de la seva vida participà en nombroses organitzacions agràries, entre les quals destaca la Unió de Vinyaters, sindicat que es dedicava a defensar els interessos dels viticultors i a la presecució de les adulteracions de vi i a la venda il·legal. El 1921 va ser elegit diputat provincial i de la Mancomunitat de Catalunya per una coalició nacionalista i republicana.

## Biografia

* Santesmases i Ollé, Josep (2022) Pau Robert i Rabadà. Entre els moviments agraris i el republicanisme. (Cooperativistes Catalans, nº35), Valls: Cossetània. ISBN 9788413561615
# Pedro Mosquera Parada

Pedro Mosquera Parada (La Corunya, 21 d'abril de 1988) és un futbolista gallec que ocupa la demarcació de centrecampista esquerrà. Format a les categories inferiors del Reial Madrid CF, actualment juga a l'AD Alcorcón.

## Trajectòria esportiva

Va començar a despuntar a la seva escola, Santa María del Mar, on també jugà a hoquei patins. Aviat fitxà pel Galicia Gaiteira FC, on va progressar fins que el 2000, quan només tenia dotze anys, s'incorporà a les categories inferiors del Reial Madrid.
Durant la temporada 2006-07 va debutar amb el Reial Madrid Castella a la segona divisió, jugant quatre partits com a suplent. Al baixar a la segona B va esdevenir titular del filial madrileny.
Va ser convocat per primer cop amb el Reial Madrid el 24 de gener de 2010, a un partit contra el CD Málaga, sense arribar a debutar.
El 25 de març va aconseguir el seu debut a la lliga al Coliseum Alfonso Pérez de Getafe. Només jugà uns minuts com a suplent a la victòria del seu equip per 2 a 4.
El 13 de juliol de 2010 va ser presentat amb el Getafe CF, amb el qual signà un contracte per a quatre temporades, reservant-se el Real Madrid una opció de recompra del jugador.

## Referències

* ↑ «Mosquera debuta al fin amb el Real Madrid» (en castellà). Marca, 25-03-2010. [Consulta: 28 març 2010].
* ↑ «Mosquera: "Vull tornar la confiança a Míchel"» (en castellà). Diari AS, 13-07-2010. [Consulta: 13 juliol 2010].

## Enllaços externs

* «Perfil de Pedro Mosquera» (en castellà). Web oficial del Real Madrid CF. [Consulta: 28 març 2010].
* «Entrevista con Pedro Mosquera, jugador del Real Madrid Castilla» (en castellà). jointfutbol.com, 23-07-2009. Arxivat de l'original el 2009-07-26. [Consulta: 28 març 2010].
* Estadístiques a transfermarkt.de (alemany)
# Pardal (desambiguació)

«pardal» té aquests significats:
* Zoologia:
** Diferents espècies del gènere Passer, de vegades anomenades genèricament pardals.
*** Pardal (Passer domesticus)
*** Pardal xarrec (Passer montanus)
*** Pardal de passa (Passer hispaniolensis)
** Altres ocells:
*** Pardal d'ala blanca (Montifringilla nivalis)
*** Pardal de passa (Prunella modularis)
*** Pardal canadenc o abellerol (Merops apiaster)
** Genèricament, ocell, o ocell de mida petita, especialment en valencià i eivissenc.
* Anatomia:
** Penis.

## Vegeu també

* Pardalada o coit.
Viccionari
# Peitz

Peitz (baix sòrab: Picnjo) és una ciutat alemanya que pertany a l'estat de Brandenburg. Forma part de l'Amt Peitz.

## Ajuntament

El consistori està format per 16 regidors, repartits
* CDU 4 regidors
* SPD 4 regidors
* FDP 4 regidor
* Die Linke 4 regidors
# Pere Joan Comes

Pere Joan Comes (Barcelona, 1562 - ídem, 1621) fou un arxiver, cronista i canonge interessat per transmetre els costums dels seus contemporanis. La divulgació de documents municipals secrets li ocasionà un procés i la condemna a presó, la qual, per ésser tonsurat, pogué complir en forma canònina i durant poc temps. El seu llibre més famós fou Llibre d'algunes coses assenyalades (1583), on per exemple descriu amb detall, dia a dia, el procés que es desencadena per celebrar la festa dle Corpus Christi a Barcelona.

## Referències

* 1 2 Carbó i Martorell, 2020, p. 34.
* ↑ «Pere Joan Comes». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Carbó i Martorell, Amadeu. Corpus, la festa de les festes. Barcelona: Morera, 2020. ISBN 9788494447396.
# Pere Sust Sagau

Pere Sust Sagau (Barcelona, 27 de novembre de 1941) és un jugador, entrenador i dirigent esportiu vinculat al basquetbol.
Com a jugador va pertànyer als Maristes de Sant Joan i al Laietà, amb el qual va ser campió d'Espanya juvenil, va jugar a la lliga espanyola i va ser preseleccionat per als Jocs Olímpics d'Estiu de 1960 celebrats a Roma. Després va ser entrenador, fundador de l'Associació Catalana d'Entrenadors i president del Club Esportiu Sant Joan.
Va ser president de la Federació Catalana de Basquetbol entre 1979 i 1984. El 1980, un any després de ser elegit president, va crear la Lliga catalana, va recuperar les seleccions catalanes amb un partit entre Catalunya i el País Basc i va promoure la creació de l'Escola Catalana d'Àrbitres. Es va presentar a les eleccions a la presidència de la Federació Espanyola de Basquetbol, que va guanyar el 17 de novembre de 1984. Aquest càrrec, que va renovar el 1988, el va portar a ocupar llocs de responsabilitat a la Federació Internacional de Bàsquet, al Comitè Olímpic Espanyol, al Consejo Superior de Deportes i al Comitè Organitzador dels Jocs Olímpics de Barcelona 1992. Ha estat a vocal de bàsquet del FC Barcelona, president de l'Universitari Barça femení i del Patronat de la Fundació Bàsquet Català. Ha estat, entre d'altres, secretari general de l'Esport de la Generalitat de Catalunya, i ha ocupat diversos càrrecs de responsabilitat en el Centre d'Alt Rendiment de Sant Cugat, al Consell Rector de l'Institut Nacional d'Educació Fisica de Catalunya i al Consorci del Circuit de Catalunya, fundador i president de l'Associació Catalana de Dirigents de l'Esport, i secretari general i president del Comitè Olímpic de Catalunya.

## Referències

* ↑ Enciclopèdia de l'Esport Català. Barcelona: Grup Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Arnau, E. 70 anys de bàsquet a Catalunya. Barcelona: Ronsel, 1989.
# Parupeneus posteli

Parupeneus posteli és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 15,2 cm de longitud total.

## Distribució geogràfica

Es troba a l'illa de Reunió.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Paruromys dominator

Paruromys dominator és una espècie de mamífer rosegador de la família dels múrids. És endèmica de l'illa de Sulawesi (Indonèsia), on viu entre el nivell del mar i el límit arbori. El seu hàbitat natural són les selves tropicals de plana o montanes. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, dominator, significa 'senyora' en llatí.

## Referències

* ↑ Musser, G.; Ruedas, L. Paruromys dominator. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Paruromys» d'Animalia (en anglès).
# Paul Dognin

Paul Dognin (10 de maig de 1847 - 10 d'agost de 1931) va ser un entomòleg francès especialitzat en lepidòpters d'Amèrica del Sud. Dognin va nomenar 101 nous gèneres d'arnes.
Dognin va viure a l'11 de Villa Molitor (16è districte de París). Va ser membre de la Société entomologique de France.
La seva col·lecció (82.000 espècimens, inclosos 3000 tipus Dognin i més de 300 tipus Thierry-Mieg) es comparteixen entre lelMuséum national d'Histoire naturelle francès i el National Museum of Natural History de Washington DC. Va ser venuda parcialment a William Schaus, qui després ho va donar al Museu Nacional d'Història Natural.

## Publicacions

Imprès per Charles Oberthür.
* Catalogue des Geometridae de l'Amerique Centrale et du Sud.
* Hétérocères nouveaux de l'Amérique du Sud. Fascicule 1. (1910)
* Hétérocères nouveaux de l'Amérique du Sud. Fascicule 3. (1911)
* Hétérocères nouveaux de l'Amérique du Sud. Fascicule 5. (1912)
* Hétérocères nouveaux de l'Amérique du Sud. Fascicule 6. (1912)
* Hétérocères nouveaux de l'Amérique du Sud. Fascicule 7. (1914)
* Hétérocères nouveaux de l'Amérique du Sud. Fascicule 8. (1914)
* Hétérocères nouveaux de l'Amérique du Sud. Fascicule 9. (1916)
* Note sur la faune des Lépidoptères de Loja et environs (Équateur). Description d'espèces nouvelles. (1887–1894). 3 parts 10 imatges.

## Referències

* ↑ «Genera authored by Dognin» (en anglès). Butterflies and Moths of the World. Londres: Natural History Museum.

## Enllaços externs

* "William Schaus Papers". Conté material «relacionat amb l'adquisició de la Col·lecció de Paul Dognin de Lepidòpters». Smithsonian Institution Archives. (anglès)
# París-Roubaix 1982

La París-Roubaix 1982 fou la 80a edició de la París-Roubaix. La cursa es disputà el 18 d'abril de 1982 i fou guanyada pel neerlandès Jan Raas, que s'imposà en solitari en l'arribada a Roubaix.

## Classificació final

| | Ciclista | Equip | Temps |
| 1 | Jan Raas | TI-Raleigh-Campagnolo | 7h 21' 50" |
| 2 | Yvon Bertin | Mercier-Coop | + 16" |
| 3 | Gregor Braun | Capri Sonne-Eddy Merckx-Campagnolo | m. t. |
| 4 | Stefan Mutter | Puch-Eurotex | + 37" |
| 5 | Eddy Planckaert | Splendor-Wickes | m. t. |
| 6 | Roger de Vlaeminck | DAF Trucks-Teve Blad-Rossin | m. t. |
| 7 | Marc Sergeant | Boule d'Or-Colnago | m. t. |
| 8 | Ludo Peeters | TI-Raleigh-Campagnolo | m. t. |
| 9 | Bernard Hinault | Renault-Elf-Gitane | m. t. |
| 10 | Francesco Moser | Famcucine | m. t. |

## Enllaços externs

* Web oficial
* Resultats a les-sports.info
* Resultats a cyclebase.nl
# Pericoma becharreense

Pericoma becharreense és una espècie d'insecte dípter pertanyent a la família dels psicòdids que es troba a Àsia: el Líban.

## Referències

* ↑ uBio (anglès)
* 1 2 Wagner, 1980. Pericoma becharreense n. sp., eine neue libanesische Psychodide aus der Sammlung des Naturhistorischen Museums Wien. Ann. Naturhist. Mus. Wien, 83, 639-640.
* 1 2 Catalogue of Life (anglès)
* ↑ uBio (anglès)
* ↑ Flyfishing Entomology - North American Aquatic Dipteran Species and Synonyms Arxivat 2012-12-31 a Wayback Machine. (anglès)
* ↑ Global Species Arxivat 2016-03-04 a Wayback Machine. (anglès)
# Perlesta roblei

Perlesta roblei és una espècie d'insecte plecòpter pertanyent a la família dels pèrlids que es troba a Nord-amèrica: Carolina del Nord i Virgínia.

## Referències

* 1 2 Catalogue of Life (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ Flyfishing Entomology - North American Stoneflies (anglès)
* ↑ Three New Species of Perlesta (Plecoptera: Perlidae) from Eastern North America and Notes on New State Records (anglès)
* ↑ Plecoptera Species File (Version 1.1/4.0) (anglès)
# Phagocata kawakatsui

Phagocata kawakatsui és una espècie de triclàdide planàrid epigea que habita a l'aigua dolça del Japó.

## Descripció

P. kawakatsui presenta un coloració blanquinosa i un aspecte extern general típic del gènere Phagocata.

## Hàbitat

Aquesta espècie habita a fonts poc profundes i rierols alimentats per fonts al Japó central. Al llac Biwa-ko, a la part central de Honshū, se n'han trobat a la zona litoral, a fondàries d'entre 3 i 70 metres.

## Reproducció

Els ous (cocoons en anglès) que pon són de forma el·lipsoïdal i no tenen pedicel.

## Cariologia

El nombre de cromosomes és de 2x = 24. El primer parell de cromosomes és metacèntric i molt gran, el segon parell de cromosomes és gran i sub-metacèntric, i després té deu parells de cromosomes meta i sub-metacèntrics petits.

## Referències

* 1 2 3 4 5 Okio, Iwashiro; Tamura, Sachiko; Nishino, Machiko; Takai, Masayuki; Kuznedelov, Konstantin D.; Timoshkin, Oleg A.; Kawakatsu, Masaharu «Chromosomes of Phagocata kawakatsui and Bdellocephala annandalei from Lake Biwa-ko in Honshú, central Japan» (en anglès). Hydrobiologia, 383, 1-3, 1998, pàg. 315-320. DOI: 10.1023/A:1003419206539.
# Philippe Sandler

Philippe Sandler (nascut el 10 de febrer de 1997) és un futbolista professional neerlandès que juga com a defensa central al NEC.

## Carrera

El gener de 2018, es va anunciar que Sandler deixaria el PEC Zwolle per jugar al Manchester City l'estiu de 2018, amb un contracte per 4 anys i mig. El traspàs pagat al PEC Zwolle es va dir que estava entre 2,5 i 3 milions d'euros.

## Carrera internacional

Sandler ha representat els Països Baixos en la selecció sub-20.

## Referències

* ↑ «Philippe Sandler: Overview». ESPN. [Consulta: 9 agost 2021].
* ↑ «Philippe Sandler: Overview». Premier League. [Consulta: 9 agost 2021].
* ↑ Philippe Sandler, Fitxa a Soccerway. Consultat 14 octubre 2016.
* ↑ «Sandler met halfjaar vertraging speler van Manchester City» (en neerlandès). Voetbal International, 31-01-2018 [Consulta: 3 febrer 2018].
* ↑ «Sandler: “I am delighted to sign for Manchester City“», 01-02-2018. [Consulta: 3 febrer 2018].
* ↑ «Philippe Sandler: Manchester City sign Dutch defender from PEC Zwolle». BBC Sport, 31-07-2018. [Consulta: 1r agost 2018].

## Enllaços externs

* Philippe Sandler a Worldfootball.net
* Philippe Sandler al web del Manchester City.
# Perafita (Ribagorça)

Perafita (aragonès: Piedrafita) és un poble pertanyent al municipi de Bissaürri, a la Ribagorça. En el Fogatge de 1495 s'escrivia Pierafita.

## Referències

* ↑ «Comarca de la Ribagorza Municipios» (en castellà), 08-07-2011. [Consulta: 26 febrer 2024].
* ↑ «La localidad de Piedrafita de Bisaurri fue una excelente anfitriona de una nueva edición de “Guayente Itinera”» (en castellà), 01-08-2018. [Consulta: 26 febrer 2024].
# Perímetre de Pusan

El perímetre de Pusan va ser l'àrea en l'extrem sud-est de la península de Corea que va marcar la major penetració de les tropes nord-coreanes a Corea del Sud durant la Guerra de Corea. El perímetre s'estén al llarg de 225 quilòmetres, molts d'ells coincidents amb el curs del Nakdong. El perímetre obté el seu nom de la ciutat portuària de Pusan.

## Referències

* ↑ Snow, Donald M.; Drew, Dennis M. From Lexington to Baghdad and Beyond: War and Politics in the American Experience (en anglès). M.E. Sharpe, 1994, p. 148. ISBN 076562852X.
# Perín-Chym

Perín-Chym és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1964.
# Philip Glass

Philip Glass (Baltimore, Maryland, 31 de gener de 1937) és un compositor estatunidenc de música minimalista.
De petit va estudiar flauta al conservatori Peabody i més endavant va anar a l'escola de música Julliard, on va començar a tocar quasi exclusivament el piano.
Després d'estudiar amb Nadia Boulanger i treballar amb Ravi Shankar a França, Glass viatja el 1966 al nord de l'Índia, principalment per raons religioses, on va entrar en contacte amb els refugiats tibetans. Es va fer budista i va conèixer el Dalai Lama el 1972. És un gran defensor de la causa tibetana. Va ser el seu treball amb Ravi Shankar i la seva percepció del ritme additiu a la música índia el que el va conduir al seu singular estil.
Quan va tornar a casa, va renunciar a totes les seves composicions anteriors a l'estil de Copland i va començar a escriure peces austeres basades en ritmes additius i amb un sentit del temps influenciat per Samuel Beckett, el treball del qual descobrí component per a obres de teatre experimental.
La poca estima que sent cap als intèrprets i els espais tradicionals el porten a formar el seu propi grup musical, amb el qual comença a tocar principalment a galeries d'art, essent aquesta l'única connexió real entre minimalisme musical i art visual minimalista. Amb el pas del temps, les seves obres són cada cop menys austeres i més complexes, acabant per no ser totalment minimalistes i culminants amb Music in Twelve Parts. A continuació, va col·laborar en la primera òpera de la seva trilogia Einstein on the Beach amb Robert Wilson i amb coreografia i textos de Lucinda Childs.
Glass va orquestrar algunes parts instrumentals dels discos de David Bowie Low i Heroes (Low Symphony i Heroes Symphony). Músic prolífic, ha orquestrat moltes pel·lícules, incloent el documental experimental Koyaanisqatsi, de Godfrey Reggio; el biopic dirigit per Errol Morris A Brief History of Time (basat en el llibre divulgatiu de física de Stephen Hawking); Mishima, de Paul Schrader o Kundun, de Martin Scorsese.
Recentment, Glass ha compost la banda sonora de la pel·lícula The Hours (2002), de Stephen Daldry, i Notes on a Scandal (2006), de Richard Eyre.

## Obres destacades

* Einstein on the Beach (òpera, 1976)
* Satyagraha (òpera, 1980)
* Glassworks (1982)
* The Photographer (1982)
* Akhnaten (òpera, 1983)
* Koyaanisqatsi (BSO, 1983)
* Mishima (BSO, 1984)
* The making of the representative for Planet 8 (òpera, 1985-88)
* Anima Mundi (BSO, 1992)
* Orphée (òpera, 1993)
* La belle et la bête (òpera, 1994)
* The marriages between zones three, four, and five (òpera, 1997)
* Heroes Symphony (1997)
* Kundun (BSO, 1997)
* Music with Changing Parts
* Music in Twelve Parts
* Hydrogen Jukebox (libreto d'Allen Ginsberg)
* Vides alienes (BSO, 2004)

## Referències

* ↑ Rebatet, Lucien. Una historia de la música (en castellà). Barcelona: Omega, 2012, p. 850. ISBN 9788428215770.
* ↑ «Einstein on the beach - Revista Ciencias». [Consulta: 15 maig 2023].

## Enllaços externs

* http://www.glasspages.org/ GlassPages (anglès)
* http://www.philipglass.com/ Pàgina oficial (anglès)
# Bellville (Texas)

Bellville és una població dels Estats Units a l'estat de Texas. Segons el cens del 2000 tenia 3.794 habitants.

## Demografia

Segons el cens del 2000, Bellville tenia 3.794 habitants, 1.425 habitatges, i 966 famílies. La densitat de població era de 561,3 habitants/km².
Dels 1.425 habitatges en un 34,7% hi vivien nens de menys de 18 anys, en un 52,6% hi vivien parelles casades, en un 11,6% dones solteres, i en un 32,2% no eren unitats familiars. En el 27,9% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,11.
Per edats la població es repartia de la següent manera: un 26,4% tenia menys de 18 anys, un 8,3% entre 18 i 24, un 25,3% entre 25 i 44, un 20,2% de 45 a 60 i un 19,7% 65 anys o més.
L'edat mediana era de 38 anys. Per cada 100 dones de 18 o més anys hi havia 85,1 homes.
La renda mediana per habitatge era de 40.806 $ i la renda mediana per família de 49.730 $. Els homes tenien una renda mediana de 36.719 $ mentre que les dones 21.685 $. La renda per capita de la població era de 17.671 $. Aproximadament el 4,5% de les famílies i el 8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Bellville». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Hugo Villamide Abelanda

Hugo Villamide Abelanda (Montevideo, 26 de març de 1931 - Palma, 16 de juliol de 1989) fou un futbolista uruguaià de la dècada de 1950.

## Trajectòria

Va debutar amb només 13 anys a primera divisió al club Sportivo Miramar. Posteriorment jugà al CA Peñarol, on romangué fins a 1953. Romangué uns anys apartat del futbol fins que el 1955 fitxà pel Nacional.
L'any 1957 va ser fitxat pel RCD Espanyol, defensant els colors del club durant dues temporades, en les quals jugà 10 partits de lliga. El 1959 ingressà al RCD Mallorca, on fou protagonista del primer ascens del club a primera divisió. Es quedà a viure a Mallorca, jugant més tard al Club Esportiu Atlètic Balears i dedicant-se posteriorment a entrenar diversos equips balears, com els mateixos Mallorca i Atlètic Balears.
Amb la selecció uruguaiana jugà quatre partits i marcà un gol l'any 1950.

## Referències

* ↑ «Falleció Hugo Villamide». Mundo Deportivo, 18-07-1989. [Consulta: 1r abril 2015].
* 1 2 3 4 «Hugo Villamide». Mundo Deportivo, 30-06-1957. [Consulta: 1r abril 2015].
* ↑ «Récord histórico». ESPN, 20-07-2009. [Consulta: 1r abril 2015].
* ↑ «Planteles Históricos». campeondelsiglo.com. [Consulta: 1r abril 2015].
* 1 2 «Uruguayos en el RCD Mallorca». rcdm.es, 30-10-2009. Arxivat de l'original el 2015-10-03. [Consulta: 1r abril 2015].
* ↑ «Perfil». 11v11.com. [Consulta: 1r abril 2015].

## Enllaços externs

* Perfil a BDFutbol (futbolista)
* Perfil a BDFutbol (entrenador)
# Mejdurétxie (Saràtov)

* Per a altres significats, vegeu «Mejdurétxie».
Mejdurétxie (en rus: Междуречье) és un poble de l'óblast de Saràtov, a Rússia, segons el cens del 2010 tenia 528 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Retenció urinària

La retenció urinària és la impossibilitat de buidar completament la bufeta. L'aparició pot ser sobtada o gradual. Quan apareixen sobtadament, els símptomes inclouen la incapacitat d'orinar i dolor abdominal baix. Quan apareix de forma gradual, els símptomes poden incloure la pèrdua del control de la bufeta, dolor abdominal baix lleu i un flux d'orina feble. Les persones amb problemes a llarg termini corren el risc d'infeccions urinàries.
Les causes inclouen el bloqueig de la uretra, problemes nerviosos, certs medicaments i músculs de la bufeta febles. El bloqueig pot ser causat per hiperplàsia benigna de pròstata (HBP), estenosis uretrals, càlculs de la bufeta, un cistocele, restrenyiment o tumors. Els problemes nerviosos poden produir-se per diabetis, traumes, problemes de medul·la espinal, ictus o intoxicació per metalls pesants. Els medicaments que poden causar problemes inclouen anticolinèrgics, antihistamínics, antidepressius tricíclics, descongestius, ciclobenzaprina, diazepam, AINE, amfetamines i opioides. El diagnòstic es basa normalment en mesurar la quantitat d'orina a la bufeta després d'orinar.
El tractament es fa normalment amb un catèter a través de la uretra o per la part inferior de l'abdomen. Altres tractaments poden incloure medicaments per disminuir la mida de la pròstata, dilatació uretral, stent uretral o cirurgia. Els homes són més sovint afectats que les dones. En homes de més de 40 anys, aproximadament un 6 per 1.000 es veuen afectats a l'any. Entre els homes de més de 80 anys, això augmenta un 30%.

## Referències

* 1 2 3 4 5 6 7 8 9 10 11 12 13 14 15 16 «Urinary Retention», 01-08-2014. Arxivat de l'original el 4 octubre 2017. [Consulta: 24 octubre 2017].
* ↑ Sliwinski, A; D'Arcy, FT; Sultana, R; Lawrentschuk, N «Acute urinary retention and the difficult catheterization: current emergency management». European Journal of Emergency Medicine, 23, 2, 01-04-2016, pàg. 80–8. DOI: 10.1097/MEJ.0000000000000334. PMID: 26479738.